**Élelmiszertudományi Doktori Iskola (ÉTDI)**

**Nyilvános védés**

A doktori értekezés benyújtását követő egy éven belül a doktorjelöltnek nyilvános vitában kell megvédeni az értekezését a kijelölt Bírálóbizottság előtt (védési eljárás).

**Nyilvános védés jelentkezés feltételei**

Bíráló bizottságot kell jelöltetni, amelyhez szükséges:

* jelentkezési lap benyújtása (a <https://uni-mate.hu/hu/kepzesek/doktori-kepzes> honlapon a weboldal alján, a Doktori szabályzat mellékletei, 4c. sz. függelék XLS-re kattintva érhető el)
* sikeres házivédés jegyzőkönyvének benyújtása,
* átdolgozott dolgozat (az Egyetem Doktori Szabályzatának megfelelően (a <https://uni-mate.hu/hu/kepzesek/doktori-kepzes> honlapon a weboldal alján, a Doktori szabályzat mellékletei, 6. sz. függelék DOC-ra kattintva érhető el) benyújtása nyomtatott és elektronikus formában,
* sikeres nyelvvizsgák megléte,
* előírt publikációs követelmények teljesítése (2 db IF/Q publikáció a PhD dolgozat témakörében, amelyből legalább az egyik elsőszerzős, és amelyekhez a PhD fokozattal nem rendelkező társszerzőkről szerzői nyilatkozatot kell leadni, mely az ÉTDI honlapról letölthető). (A két fő cikk esetén legalább 51%-os többségi tulajdonlással kell rendelkeznie a Jelöltnek.)

**Nyilvános védés meghirdetésének feltételei**

A DHK által végzett meghirdetéshez a SZIE Doktori szabályzata szerint szükséges:

* két pozitív bírálat,
* két pozitív bírálatra adott elfogadott válaszok benyújtása a DHK-hoz
* a nyilvános védés tervezett időpontjának megadása a DHK-nak (e közlés és a védés időpontja között legalább három hét különbségnek kell lenni)

**Nyilvános védés Bírálóbizottságának összetétele**

A nyilvános vita Bizottságában (minimum 5 fő) az értekezés témakörének megfelelő kutatási területen működő (összeférhetetlenségi követelménynek megfelelő), legalább PhD fokozattal rendelkező személyeknek kell lennie oly módon, hogy a tagok legalább egyharmada NEM áll közalkalmazotti jogviszonyban az Egyetemmel.

Összetétel:

* elnök: az Egyetemmel közalkalmazotti jogviszonyban lévő egyetemi tanár
* tagok:
  1. pótelnök, akinek az elnökre vonatkozó feltételeknek kell megfelelni,
  2. az opponensek,
  3. oktatók, kutatók,
  4. titkár (szavazati joggal): az Egyetemmel közalkalmazotti jogviszonyban álló adjunktus vagy docens.

**A témavezető nyilvános védéssel kapcsolatos teendői**

* a Bíráló bizottság összetételére való javaslattétel, segítségül az ÉTDI döntéshez

(ezt a dokumentumot, a védésre való jelentkezésével együtt, a PhD hallgatónak kell benyújtani a DHK-hoz)

**DHK nyilvános védéssel kapcsolatos teendői**

* kiküldi a felkérő leveleket a Bíráló bizottság tagjainak
* termet foglal a házivédés lebonyolításához
* kiküldi a műhelyvita meghívóját az érdekelteknek

**A nyilvános védés elnökének feladatai**

* a nyilvános vita levezetése (a nyilvános védés forgatókönyve az ÉTDI honlapról letölthető)

**A nyilvános védés titkárának feladatai**

* a védés lefolytatásáról jegyzőkönyvet (a <https://uni-mate.hu/hu/kepzesek/doktori-kepzes> honlapon a weboldal alján, a Doktori szabályzat mellékletei, 5c. sz. függelék DOC-ra kattintva érhető el) készít,
* a védés lefolytatásának aláírt jegyzőkönyvét; az aláírt opponensi véleményeket; a jelenléti ívet benyújtja a DHK-hoz mind elektronikusan, mind eredetiben.